Občina Kanal ob Soči, Trg svobode 23, 5213 Kanal

Zveza Društev Upokojencev Slovenije, Kebetova 9, 1000 Ljubljana

Avgust, 2014

Spoštovani!

V naši občini se trudimo izboljšati kvaliteto življenja za vse starejše prebivalce. Da bo ta naš cilj kvalitetno dosežen bomo v ta namen na občini določili vodjo koordinacije med prostovoljskimi, javnimi in drugimi inštitucijami. Tako bomo povečali informiranje o vseh možnostih, ki jih izvajajo uradne, prostovoljske in druge organizacije. ZDUS in občina Kanal ob Soči načrtujemo tudi izdajo posebne informacijske brošure ter druge oblike promocijskega materiala.

Ker na tem področju (socialnem, zdravstvenem, nudenje storitev..) delujete predvsem vi, vas vabimo oziroma prosimo za sodelovanje.

Potrebujemo vaše soglasje glede objave v brošurah ter da lahko z vami stopimo v kontakt, ko bo starejši občan potreboval pomoč oziroma storitev. Zato vas prosimo, da na naslednji strani izpolnite naslednje podatke:

* Kratek opis storitev in programa, ki jih nudite za starejše
* Naziv izvajalca
* Kontaktno osebo
* Kdaj se izvaja storitev
* Ceno
* Telefon
* E- mail
* Spletna stran

Občina Kanal in Zveza društev upokojencev Slovenije smo od oktobra 2012, projektna partnerja v EU projektu NET- Age. Namen projekta je »Promocija regionalnega socialnega razvoja in spodbujanje mreženja javnih prostovoljnih interesnih skupin s ciljem večje inovativnosti na področju nudenja socialne in zdravstvene oskrbe ostarelih«.

V Sloveniji poteka projekt na območju Severno primorske regije, natančneje v občini Kanal ob Soči, ki ima najstarejše prebivalstvo na Goriškem in doživlja velike demografske spremembe.

Do sedaj smo v sklopu projekta NET-AGE izdelali lokalno SWOT analizo in izvedli lokalne delavnice, katerih cilj je bil mreženje vseh deležnikov, ki skrbijo za starejše. Ta cilj je bil tudi dosežen v zahvalo vseh predstavnikov inštitucij, ki so sodelovale. V delavnicah so sodelovali: Lokalne skupnosti, Center za socialno delo, predstavniki domov upokojencev, izvajalci pomoči na domu, Zdravstveni dom, Patronažna oskrba, Ministrstvo za delo, socialo, družino in enake možnosti, prostovoljci, društva upokojencev, pokrajinska zveza društev upokojencev… Na skupnih 4 delavnicah smo izdelali skupne zaključke in predloge, katere bomo posredovali lokalnim skupnostim, državi in civilni družbi. Izdelalo se bo belo knjigo kot priporočila EU glede oskrbe starejših.

Izvedli in sodelovali smo na izmenjavi dobrih praks, ki so potekale v Novi Gorici, Novem Sadu – Srbija in v regiji Emilija – Romagnia – Italija.

V Novi Gorici smo udeležencem iz 6 držav, ki sodelujejo v projektu Net- Age, predstavili našo zakonodajo v skrbi za starejše, nacionalni program socialnega varstva, problematiko socialnovarstvenih transferjev, organizacijo ciljne skupine in prostovoljstvo, pomoč na domu (socialna, zdravstvena, poklicne bolezni-azbestoza), institucionalno varstvo in alternativne oblike, paliativna oskrba, depresijo in samomorilnost med starejšimi, Vlogo lokalne skupnosti, Rdečega križ, KARITAS-a... Posebej smo izpostavili problem oskrbe dementnih. Ogledali so si organizacije in ustanove katere skrbijo za starejše: Dom upokojencev Nova Gorica in Podsabotin, Zavod za starejše Pristan, Medgeneracijski center Deskle, ogled kanalskega kolovrata, Hišo sadežev družbe Vipava. Na vsaki od teh izmenjav je sodelovalo približno 120 udeležencev iz javnega, privatnega sektorja in prostovoljskih organizacij.

To je samo del naše trenutne dejavnosti. Želimo pa razviti vse dejavnosti, ki imajo vpliv na dvig kvalitete življenja starejših v Občini Kanal. Projekt se bo zaključil maja 2015 vendar želi občina nadaljevati delo tega projekta tudi kasneje s koordinacijo med inštitucijami.

Zahvaljujemo se vam za vašo pripravljenost za sodelovanje.

Prosim, če izpolnjene podatke pošljete na Občino Kanal ali po elektronski pošti tic.kanal@siol.net, tel: 398 12 18 (Klara Golja, vodja projekta v občini Kanal ob Soči). Dopis vam bom poslala tudi po e-pošti (tistim katerih imam naslov, ostali prosim, če me kontaktirate).

Zveza društev upokojencev Slovenije Občina Kanal ob Soči

 Župan Andrej Maffi

SOGLASJE (Objave v brošurah) IN IZJAVA O SODELOVANJU

Organizacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ soglaša z objavo

podatkov v brošurah in potrjuje sodelovanje z Občino Kanal ob Soči glede

koordinacije pomoči starejšim, ki jo bo izvajala Občina Kanal ob Soči tudi po zaključku projekta.

 Podpis in žig

**Prosim če izpolnite sledeče podatke**

* KRATEK OPIS STORITEV IN PROGRAMA, KI JIH NUDITE ZA STAREJŠE:
* NAZIV IZVAJALCA:
* KONTAKNA OSEBA (na katero se lahko obrnemo) :
* KDAJ SE IZVAJA STORITEV:
* CENA:
* TELEFON:
* E- MAIL:
* SPLETNA STRAN: